ΚΑΝΟΝΙΣΜΟΣ (ΕΚ) αριθ. 1950/1999 ΤΗΣ ΕΠΙΤΡΟΠΗΣ της 13ης Σεπτεμβρίου 1999 για κατάργηση του κανονισμού (ΕΚ) αριθ. 1191/1999 σχετικά με τη διακοπή της αλιείας του μπακαλιάρου εγκλεφίνου από σκάφη που φέρουν τη σημαία της Γερμανίας Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, τον κανονισμό (ΕΟΚ) αριθ. 2847/93 του Συμβουλίου, της 12ης Οκτωβρίου 1993, για τη θέσπιση συστήματος ελέγχου της κοινής αλιευτικής πολιτικής(1), όπως τροποποιήθηκε τελευταία από τον κανονισμό (ΕΚ) αριθ. 2846/98(2), και ιδίως το άρθρο 21 παράγραφος 3, Εκτιμώντας: (1) ότι με τον κανονισμό (ΕΚ) αριθ. 1191/1999 της Επιτροπής(3) διακόπηκε η αλιεία μπακαλιάρου εγκλεφίνου στα ύδατα των υποδιαιρέσεων CIEM Ι, IIα, β (νορβηγικά ύδατα βορείως των 62° Ν) από πλοία με σημαία της Γερμανίας ή νηολογημένα στη Γερμανία· (2) ότι το Ηνωμένο Βασίλειο μετέφερε, στις 19 Ιουλίου 1999 και 10 Αυγούστου 1999, 26 τόνους μπακαλιάρου εγκλεφίνου στα ύδατα των υποδιαιρέσεων CIEM I, IIα, β (νορβηγικά ύδατα βορείως των 62° Ν)· ότι, επομένως, πρέπει να επιτραπεί η αλιεία μπακαλιάρου εγκλεφίνου στα ύδατα των υποδιαιρέσεων CIEM Ι, IIα, β (νορβηγικά ύδατα βορείως των 62° Ν) από πλοία με σημαία της Γερμανίας ή νηολογημένα στη Γερμανία· ότι κατά συνέπεια, είναι αναγκαίο να καταργηθεί ο κανονισμός (ΕΚ) αριθ. 1191/1999, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Καταργείται ο κανονισμός (ΕΚ) αριθ. 1191/1999. Άρθρο 2 Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 13 Σεπτεμβρίου 1999.

[Source: multi_eurlex | Tokens: 1526]